# HIMARS

| M142 HIMARS |
| --- |
|  HIMARS на авіябазе Баграм у Афганістане, 13 сакавіка 2014 года |
| Тып | рэактыўная сыстэма залпавага агню |
| Краіна паходжаньня | ЗША |
| Гісторыя выкарыстаньня |
| Пэрыяд выкарыстаньня | з чэрвеня 2005 году |
| Выкарыстаньне | ЗША, Сынгапур, Украіна |
| Гісторыя вытворчасьці |
| Канструктар | Lockheed Martin |
| Дата стварэньня | 1996—2000 |
| Вытворца | Lockheed Martin, BAE Systems |
| Вытворчасьць | з сакавіка 2003 году |
| Характарыстыкі |
| Вага | 11 000 кг |
| Даўжыня | 7000 мм |
| Шырыня | 2400 мм |
| Вышыня | 3200 мм |
| Экіпаж | 3 (апэратар, кіроўца, камандзір разьліку) |
|

---

 |
| Асноўнае ўзбраеньне | 6 ракет РСЗА тыпу MLRS ці 1 тактычная ракета тыпу ATACMS |
| Практычная далёкасьць | 480 км (цягач)/300 км (ракета) |
| Хуткасьць | 85 км/гадз (цягач)/ 5 Мах (ракета) |
| Сыстэма кіраваньня | пульт |

**M142 HIMARS** (па-ангельску: Hi**gh **M**obility **A**rtillery **R**ocket **S**ystem*, *Гаймарз*) — амэрыканская рэактыўная сыстэма залпавага агню (РСЗА) на колавых шасі.

M142 HIMARS створаны на базе пяцітоннага колавага шасі FMTV арміі ЗША (па-ангельску: *Family of Medium Tactical Vehicles* — «сямейства сярэдніх тактычных аўтамабіляў») можа несьці шэсьць рэактыўных снарадаў РСЗА або адну апэратыўна-тактычную балістычную ракету ATACMS. HIMARS ўзаемазамяняльная з РСЗА /M270A1, ды можа несьці палову яе боекамплекту.

Сыстэма M142 HIMARS можа перавозіцца на самалёце C-130 і вырабляецца кампаніяй BAE Systems Mobility & Protection Systems (раней Armor Holdings, Inc.). Ракетная частка вырабляецца фірмай Lockheed Martin.

## Выкарыстаньне

Аб распрацоўцы M142 HIMARS ўпершыню стала вядома ў 1994 годзе. У 2002 годзе корпус марской пяхоты ЗША дамовіўся з Сухапутнымі войскамі ЗША аб набыцьці 40 сыстэм HIMARS. Іх разгортваньне пачалося ў 2005 годзе. У ліпені 2007 году, марскія пехацінцы з батарэі Фокс 2-га батальёну 14 палку марской пяхоты разьмясьціліся ў Іракскай правінцыі Аль-Анбар. Гэта першае падразьдзяленьне марской пяхоты, якое выкарыстоўвала HIMARS ў баявых дзеяньнях.

У верасьні 2011 Сынгапур прыняў HIMARS на ўзбраеньне свайго войска. У войскі паступілі 18 пускавых установак HIMARS, 9 пяцітонных шасі FMTV і кантэйнэры з ракетамі XM31 (GMLRS, Guided MLRS — аснашчаных інэрцыяльнай сыстэмай кіраваньня камплексаванай з GPS) з унітарнай фугаснай баявой часткай, а таксама адпаведнае дапаможнае і камунікацыйнае абсталяваньне і паслугі. Характэрна, што гэтая замова не ўключала ракеты тыпу М26 або іншых тыпаў некіраваных рэактыўных снарадаў MLRS.

Падчас расейска-ўкраінскай вайны, у красавіку 2022, Вашынгтон прыняў рашэньне перадаць УСУ сыстэмы M142 HIMARS, якія здольныя наносіць удары тактычнымі ракетамі на дыстанцыях да 300 кілямэтраў. У тым жа месяцы яна была дастаўлена ва Ўкраіну. Расейцы заявілі, што гэтая зброя ставіць пад пагрозу значную частку іх тэрыторыі памежнай з Украінай.

## Боепрыпасы

Для MLRS і HIMARS існуюць 2 роды боепрыпасаў:

### MFOM

**MFOM** (па-ангельску: M**LRS **F**amily **o**f **M**unitions* — *сямейства боепрыпасаў MLRS*)

* **М26** — некіраваны рэактыўны снарад з касэтнай галаўной часткаю (субэлемэнты М77)
	+ **М26А2** — некіраваны рэактыўны снарад з касэтнай галаўной часткай (субэлемэнты М77) і павялічанай далёкасьцю (ER MLRS)
	+ **М26А1** — некіраваны рэактыўны снарад з касэтнай галаўной часткай (субэлемэнты М85) і павялічанай далёкасьцю (ER MLRS) (распрацоўваецца)
* **GMLRS (Guided MLRS — кіраваны MLRS)** — кіраваны (інэрцыйны + GPS) рэактыўны снарад з касэтнай галаўной часткай (субэлемэнты М85) і павялічанай далёкасьцю ER MLRS (распрацоўваецца). Кошт адной ракеты GMLRS складае 100 000$.
* **М28** — навучальны рэактыўны снарад
	+ **М28А1** —навучальны рэактыўны снарад з паменшанай далёкасьцю
* **AT-2** — касэтны рэактыўны снарад — пастаноўшчык мін

### AFOM

**AFOM** (па-ангельску: A**rmy TACMS **F**amily **o**f **M**unitions* — *сямейства боепрыпасаў ATACMS*)

* ATACMS Block I — Тактычная ракета з касэтнай галаўной часткаю на 950 баявых элемэнтаў, далёкасьцю да 165 км і інэрцыйнай сыстэмай кірваньня
* ATACMS Block IA — Тактычная ракета з касэтнай галаўной часткаю на 300 баявых элемэнтаў, далёкасьцю да 300 км і інэрцыйнай сыстэмай кірваньня (СК) камплектаванай з прымачом GPS
* ATACMS Block IA Unitary — Тактычная ракета з фугаснай баявой часткаю вагою 500 фунтаў, далёкасьцю да 270 км і інэрцыйнай сыстэмай кірваньня (СК) камплектаванай з прымачом GPS
* ATACMS Block II — Тактычная ракета з касэтнай галаўной часткаю на 13 самапрыцэльных баявых элемэнтаў BAT, далёкасьцю да 140 км (распрацоўваецца)
* ATACMS Block IIA — Тактычная ракета з касэтнай галаўной часткаю на 6 самапрыцэльных баявых элемэнтаў BAT (палепшаная канструкцыя), далёкасьцю да 300 км (распрацоўваецца).

## Галерэя

* Загрузка зьменнага пакету ў пускавую ўстаноўку
* HIMARS рыхтуецца страляць на перадавой апэратыўнай базе марской пяхоты «Эдынбург», Аўганістан. 26 лютага 2012 году

## Крыніцы

## Вонкавыя спасылкі

* Рэактыўныя сыстэмы залпавага агню HIMARS
* High Mobility Artillery Rocket System (HIMARS)  (анг.)
* HIMARS Technical Manuals  (анг.)
* Army-Technology.com: HIMARS (анг.)
* Lockheed-Martin: HIMARS (анг.)
* DoD Press Release on Proposed HIMARS Sale to Singapore (анг.)
* Information about M26/M30/M31 MLRS rockets on designation-systems.net (анг.)
* MERX Release on Proposed HIMARS to the Canadian Forces in 2010 (анг.)